ناتانیاهو نینگ امریکا گانگریسیده گی گپ لری دموکرات لر نی خفه قیلیب قویدیاسرائیل باش وزیری بونیا ناتانیاهو امریکا قوشمه ایالت لری کانگریسیده توناون قیلگن معروضه سی جریانیده امریکا رهبری اوباما نینگ ایران بیلن علاقه لی آلیب باریتگن سیاست لری نی قاره لب چیقدی. او ایران بیلن بولیتگن مذاکره لرنینگ تینچ لیک نینگ تامین ایتیلیشی گه سبب بولمیدیگن لیگی نی بیلدیردی. ناتانیاهو اوشبو مذاکره پروسه سی دن فایده له نیب ایران نینگ هستوی قورال لر ایشلب چیقاریش اوچون فرصت کسب ایتیتگن لیگی نی ادعا ایتدی. دموکرات لر ایسه ناتانیا نینگ اوشبو گپ لری دن جوده هم خفه. ناتانیاهو آق اوی ایمس, بلکه کانگریس اعضا لری نینگ دعوتی گه بناً امریکا قوشمه ایالت لری گه سفر قیلیب خودی منه شو موضوع خصوصیده معروضه قیلدی. اوشبو موضوع ایسه ناراضی لیک لر گه سبب بولیب کیتدی. شو باعث ناتانیاهو, کانگریسده گی معروضه سی دوامیده خودی منه شو ناراضی لیک لر نی یومشه تیش گه اینتیلدی.ناتانیا اوشبو صحبتی جریانیده, "اسرائیل یالغوز ایمس. امریکا اسرائیل نی حمایه له ماقده. بیله من, همه لرینگیز اسرائیل نی حمایه له ماقده میز" شکلیده گی جمله لر دن استفاده ایتدی. براق, معروضه سی دوامیده ناتانیا, امریکا نینگ ایران بیلن کیلیشیب آلیشی نینگ یخشی بیر ایش بولمیدیگن لیگی نی بیلدیردی. او ایران بیلن امریکا آره سیده گی مذاکره لر نینگ هیچ قچان نتیجه بیرمیدیگن لیگی نی ادعا ایتدی. ناتانیا, اسرائیل نینگ تهران نی اینگ کتته دوشمن اوله راق بیلگن لیگی نی بیلدیررایکن, ایران نینگ هم اسرائیل گه نفرتی نی انیق روشده بیلدیریب تورگن لیگی نی معلوم قیلدی. امریکا قوشمه ایالت لری دولت رهبری باراک اوباما ایسه, ایران بیلن بولگن مذاکره لر نینگ قندای نتیجه بیریشی گه کوره قرار بیره دیگن لیک لری نی بیلدیررایکن, "کوتیب توریش کیره ک. فال کوریش نینگ نیمه فایده سی بار؟" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
